OpenLLM-France/wikimedia huggingface dataset:
# Oison

Oison és un municipi francès, situat al departament del Loiret i a la regió de Centre – Vall del Loira. L'any 2007 tenia 124 habitants.

## Demografia
### Població

El 2007 la població de fet d'Oison era de 124 persones. Hi havia 52 famílies, de les quals 12 eren unipersonals (4 homes vivint sols i 8 dones vivint soles), 20 parelles sense fills i 20 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 58 habitatges, 52 eren l'habitatge principal de la família, 4 eren segones residències i 2 estaven desocupats. Tots els 58 habitatges eren cases. Dels 52 habitatges principals, 46 estaven ocupats pels seus propietaris, 5 estaven llogats i ocupats pels llogaters i 2 estaven cedits a títol gratuït; 2 tenien una cambra, 3 en tenien dues, 7 en tenien tres, 15 en tenien quatre i 26 en tenien cinc o més. 37 habitatges disposaven pel capbaix d'una plaça de pàrquing. A 22 habitatges hi havia un automòbil i a 25 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Oison el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 4 | 80 a 84 | 0 |
| 4 | 75 a 79 | 8 |
| 0 | 70 a 74 | 0 |
| 0 | 65 a 69 | 0 |
| 8 | 60 a 64 | 8 |
| 4 | 55 a 59 | 0 |
| 4 | 50 a 54 | 0 |
| 0 | 45 a 49 | 4 |
| 8 | 40 a 44 | 4 |
| 4 | 35 a 39 | 0 |
| 12 | 30 a 34 | 16 |
| 4 | 25 a 29 | 8 |
| 8 | 20 a 24 | 0 |
| 4 | 15 a 19 | 0 |
| 0 | 10 a 14 | 4 |
| 0 | 5 a 9 | 8 |
| 8 | 0 a 4 | 12 |

## Economia

El 2007 la població en edat de treballar era de 74 persones, 59 eren actives i 15 eren inactives. De les 59 persones actives 57 estaven ocupades (27 homes i 30 dones) i 2 estaven aturades (2 dones i 2 dones). De les 15 persones inactives 9 estaven jubilades, 4 estaven estudiant i 2 estaven classificades com a «altres inactius».

### Ingressos

El 2009 a Oison hi havia 56 unitats fiscals que integraven 133 persones, la mediana anual d'ingressos fiscals per persona era de 21.442 €.

### Activitats econòmiques

Els 2 establiments que hi havia el 2007 eren d'empreses de transport.
L'any 2000 a Oison hi havia 9 explotacions agrícoles que ocupaven un total de 1.143 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques d'Oison a l'INSEE.
* Évolution et structure de la population Fitxa amb el detall de dades d'Oison a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# .do

.do és el domini territorial de primer nivell (ccTld) per a la República Dominicana. NIC.Do administra el domini des de 1991.
* .do: Ús general
* art.do: Institucions d'art
* com.do: Organitzacions comercials
* edu.do: Institucions acadèmiques
* gob.do / gov.do: Institucions governamentals
* mil.do: Institucions militars
* net.do: Proveïdors de servei d'internet
* org.do: Institucions no governamentals
* sld.do: Institucions de salut
* web.do: Desenvolupament de webs i serveis

## Referències

* ↑ Internet Assigned Numbers Authority. «Delegation Record for .DO», 09-09-2013.
* ↑ united-domains. «Disposa d'un domini .do», 09-09-2013.

## Enllaços externs

* informació IANA .do
* .DO domains
* NIC - Network Information Center
* Premium .DO domains Arxivat 2015-09-23 a Wayback Machine.
Dominis de primer nivell territorial :
Dominis de primer nivell internacionalitzats :
Alfabet ciríl·lic:
.бел (.bel, Belarús)
.қаз (.qaz, Kazakhstan)
.мкд (.mkd, Macedònia)
.мон (.mon, Mongòlia)
.рус (.rf, gent de parla russa)
.рф (.rus, Rússia)
.срб (.srb, Sèrbia)
.укр (.ukr, Ucraïna)
Alfabet àrab:
الجزائر. (al-Jazā'ir, Algèria)
مصر. (masr, Egipte)
بھارت. (bharat, Índia)
ایران. (Iran)
الاردن. (al-urdun, Jordània)
فلسطين. (filastin, Territoris Palestins)
پاکستان. (pakstan, Pakistan)
قطر. (qatar, Qatar)
السعودية. (al-saudiah, Aràbia Saudí)
سوريا. (sūryā, Síria)
تونس. (tunis, Tunísia)
امارات. (emarat, UAE)
عمان. (Oman)
مليسيا. (maleesya, Malàisia
المغرب. (almahgrib, Marroc)
سودان. (Sudan)
اليمن. (alyemen, Iemen)
Alfabets indis:
.বাংলা (bangla, Bangladesh)
.ভারত (bharôt, Índia)
.भारत (bharat, Índia)
.భారత్ (bharat, Índia)
.ભારત (bharat, Índia)
.ਭਾਰਤ (bharat, Índia)
.இந்தியா (inthiyaa, Índia)
.ලංකා (lanka, Sri Lanka)
.இலங்கை (ilangai, Sri Lanka)
.ไทย (thai, Tailàndia)
.சிங்கப்பூர் (cinkappūr, Singapur)
Caràcters xinesos:
.中国 (Zhōngguó, Xina)
.中國 (Zhōngguó, Xina)
.香港 (Hong Kong)
.台灣 (Taiwan)
.台湾 (Taiwan)
.新加坡 (Xīnjiāpō/Sin-ka-po, Singapur)
Altres alfabets i escriptures del món:
.გე (ge, Geòrgia)
.한국 (Hanguk, Corea del Sud) :
ccTLDs internacionalitzats proposats :
.бг (bg, Bulgària, rebutjat) .κπ (kp, Xipre) .ελ (el, Grècia, rebutjat) ישראל. (yisrael, Israel) .日本 (nippon, Japó) .ລາວ (lao, Laos) :
Altres dominis :
Reservats / sense assignarAssignats / sense úsEn fase de desaparició / Entrada a ISO 3166-1 esborradaRetirats / esborratsProposats
.bl .bq .eh .mf
.bv .gb .sj
.su
.bu .cs .dd .um .yu .zr .an .tp
.ct :
Vegeu també Dominis de primer nivell genèrics :
Viccionari
# Jean-Paul Escudero

Jean-Paul Escudero (París, 1957) és un lingüista nord-català, especialista en la llengua i la música gitana.
Començà a estudiar el català al Centre d'études catalanes de la Sorbonne de París. A partir del 1982-1983, es va iniciar en els estudis geolingüístics del català septentrional a la Universitat de Perpinyà, sota el mestratge de Jordi Costa i Bernard Leblon. L'any 1998 es doctorà a la Universitat de Perpinyà amb la tesi Contribution à l'étude de la langue des Gitans de Perpignan.
Les seves recerques han anat evolucionant a l'entorn de la dialectologia i onomàstica del català septentrional. Per una banda ha fet un estudi sincrònic i diacrònic de l'onomàstica i del lèxic al Vallespir i transició entre el català septentrional i el català central a l'Empordà, i de l'altra ha estudiat la llengua i les músiques dels gitanos de Catalunya, amb una anàlisi del català gitano i del caló i de la gènesi i de l'evolució de les músiques en la societat gitana. També a partir de la seva faceta com a violinista, ha pogut conèixer artistes gitanos amb els quals ha pogut descobrir unes músiques d'un altre gènere.
Va ser president del Centre Cultural Català del Vallespir entre el 2009-2011 i des del 2019 és director de la revista Vallespir que publica aquesta associació. És membre fundador i president de l'associació Reynés Patrimoine Culturel des de l'any 2003.

## Obres

* Els noms de Tellet. Barcelona: Institut d'Estudis Catalans. Amb Montserrat Cailà, (2014)
* Les Gitans catalans et leur langue. Une étude réalisée à Perpignan. Péronnas: Les Éditions de la Tour Gile. (2004)
* Història dels noms de Reiners. Les arrels d'un poble del Vallespir. Amb Montserrat Cailà, Barcelona: Institut d'Estudis Catalans.(2005)

## Referències

* ↑ «Memòria, amb Joan Pau Escudero». [Consulta: 13 novembre 2020].
* ↑ Escudero, Jean-Paul. Contribution à l'étude de la langue des gitans de Perpignan (Tesi). Perpignan, 1998.
* ↑ contre-attaque !, L'archipel. «Perpignan:Demain, 26 novembre à partir de 14h. Introduction par Bernard Leblon, conférences d'Eugeni Casanova et Jean-Paul Escudero animées par Gérard Jacquet. Présentation du livre de photographies de Pierre Parcé et Claude Bellim sur la rumba catalane. Conclusion "en rumba" avec Antoine Tato Garcia. interview Hervé Parent par Nicolas Caudeville» (en francès). [Consulta: 13 novembre 2020].
* ↑ «La langue des gitans» (en francès). youtube. [Consulta: 13 novembre 2020].
* ↑ «Le CCCV a présenté le n°15 de sa revue» (en francès). [Consulta: 13 novembre 2020].
* ↑ «L'association Reynès patrimoine culturel, « passeur » de mémoire» (en francès). [Consulta: 13 novembre 2020].
# Hug de Xampanya

* Per a altres significats, vegeu «Sant Hug».
Hug de Rouen o de Xampanya (Xampanya, s. VII - Jumièges, 9 d'abril del 730) fou un noble franc, després monjo i bisbe de Rouen. És venerat com a sant per diferents confessions cristianes.

## Biografia

Hug era fill de Drogó de Xampanya († 708) i d'Adaltruda; el seu pare era fill de Pipí d'Héristal, majordom del palau dels tres regnes francs, i de Plectruda, mentre que la seva mare és la filla de Bercari, majordom de palau de Nèustria, i d'Anstruda. Fou criat amb els seus germans per la seva besàvia materna Ansefleda.
Mentre fou laic, va donar nombroses terres a les abadies de Saint-Wandrille i de Jumièges. Va voler fer vida religiosa i va repartir els seus béns, retirant-se després al monestir de Jumièges en 718, on va professar com a monjo benedictí sota l'abat Coquí.
El 722, la seu episcopal de la ciutat de Rouen estava vacant. Hug de Xampanya, que no ocupava cap càrrec a l'abadia, però hi havia destacat per la seva virtut, fou elegit i cridat com a bisbe de la ciutat. Un any després, el 723, també va acceptar el càrrec d'abat de Fontenelle. L'any següent fou de manera simultània bisbe de París i de Bayeux, a més de quart abat de Jumièges.
Al final de la seva vida es va retirar en aquesta abadia on va morir el 9 d'abril del 730. Fou enterrat a l'església de Notre-Dame de París.

## Notes i referències

* 1 2 3 Settipani, 1993, p. 161-163.

## Bibliografia

* Christian Settipani, La Préhistoire des Capétiens (Nouvelle histoire généalogique de l'auguste maison de France, vol. 1), éd. Patrick van Kerrebrouck, 1993 (ISBN 2-9501509-3-4)
# Mnèsicles

Mnèsicles (en llatí Mnesicles, en grec antic Μνησικλῆς) fou un dels grans artistes atenencs del temps de Pèricles.
Va ser l'arquitecte del Propileu de l'Acròpoli d'Atenes, obra que li va ocupar cinc anys (des del 437 aC al 433 aC), segons diu Plutarc. Es diu que durant l'obra va caure del sostre i se'l va donar per mort, però es va curar mercès a una herba que la deessa Atena va mostrar a Pèricles en un somni. Plini el Vell relata la mateix història sobre un esclau (verna, esclau nascut a casa del seu amo) de Pèricles, del qual Estipax va fer una estàtua coneguda com a Splanchnoptes.

## Referències

* ↑ Mnesicles a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1106
# Doris

«Doris» té aquests significats:
* Doris (mitologia), nimfa filla d'Oceà i Tetis
* Doris (nereida), filla de Nereu
* Doris (grup humà), poble hel·lènic
** Els habitants de la Dòrida també eren anomenats simplement doris.
* (48) Doris, asteroide descobert per H. Goldschmidt el 1857
* Doris (cràter), cràter de Venus
* DORIS, sistema satel·litari francès
* Biografies:
** Doris d'Israel, dona d'Herodes el Gran i mare d'Antípater (fill d'Herodes)
** Doris Day (Cincinnati, 1922-2019), actriu, cantant i defensora dels drets dels animals estatunidenca
** Doris Lessing (Kermanshah, Pèrsia, 1919-2013), escriptora i feminista britànica
# Oisquercq

Oisquercq (en való Oskèrk) és un antic municipi de Bèlgica, a la província de Brabant Való, de la Regió valona que el 1970 va integrar-se al municipi de Tubize.

## Referències

* ↑ «Histoire politique de Tubize de 1970 à 2024» (en francès). Ecolo Tubize. [Consulta: 27 gener 2024].
# Hussein Maziq

Hussein Maziq (àrab: حسين مازق, Ḥusayn Māziq) (al-Jabal al-Akhdar, 26 de juny de 1918 - Bengasi, 12 de maig de 2006) fou un polític libi. Exercí de governador de Cirenaica (maig de 1952-octubre 1961), de Ministre d'Afers Exteriors de Líbia (gener de 1964-març de 1965) i posteriorment de Primer ministre (març de 1965-juny de 1967).
# Joe Trippi

Joe Trippi (nascut el 10 de juny de 1956) és un consultor i reconegut treballador en campanyes del Partit Demòcrata dels Estats Units. Trippi ha treballat en les campanyes presidencials d'Edward Kennedy, Walter Mondale, Gary Hart, Dick Gephardt i John Edwards. Trippi va guanyar notorietat com a cap de campanya de Howard Dean.

## La campanya Dean

La campanya de Howard Dean, i especialment Joe Trippi, va ser àmpliament reconeguda per l'ús innovador d'Internet, sobretot per aconseguir diners. Joe Trippi fou el primer a crear un bloc oficial per la campanya, i fou l'artífex de l'ús de Meetup i d'altres tecnologies socials per a connectat simpatitzants. Ambdues tècniques han fet fortuna i són utilitzades àmpliament en diverses campanyes polítiques i socials.
Trippi va ser una veu clau en la decisió de renunciar a la utilització de fons federals per a la nominació presidencial demòcrata, un moviment que va permetre escapar dels límits a la recaptació de fons que l'ús de fons federals portava aparellada. La decisió va ser copiada per John Kerry que, seguint l'exemple Dean, va poder competir en igualtat de condicions econòmiques amb Bush en els mesos previs a la convenció.
Dean va substituir Trippi com a cap de campanya el 28 de gener de 2004, després de perdre consecutivament el caucus d'Iowa i la primària de Nou Hampshire. Trippi posteriorment va signar com a comentarista de MSNBC, i va fundar la seva pròpia consultora, Trippi & Associates, des d'on segueix la seva croada per la transparència i l'ús de les xarxes socials com a elements de comunicació.

## Publicacions

* The Revolution Will Not Be Televised Revised Ed: Democracy, the Internet, and the Overthrow of Everything - Publicat l'any 2004, ha estat actualitzat amb l'ús d'Internet amb la informació sobre la campanya presidencial del 2008.

## Enllaços externs

* El bloc de Joe Trippi
# Indotyphlus

Indotyphlus és un gènere d'amfibis gimnofions de la família Caeciliidae que conté les següents espècies.

## Taxonomia

* Indotyphlus battersbyi Taylor, 1960
* Indotyphlus maharashtraensi Giri et al. 2004
# Dooran

Dooran (en anglès Dooran Parish) és una localitat rural de Warren Shire i una parròquia civil del comtat d'Oxley, Nova Gal·les del Sud.
La parròquia es troba al riu Macquarie a l'est de Nyngan i a l'oest de Warren.
L'economia de la parròquia es basa en l'agricultura, principalment de bestiar oví i de blat. La topografia és plana i el clima és semi àrid.
Els propietaris tradicionals de la zona són les ètnies Wiradjuri i Wailwan.

## Referències

* ↑ Robert McLean, The New atlas of Australia : the complete work containing over one hundred maps and full descriptive geography of New South Wales, Victoria, Queensland, South Australia and Western Australia, together with numerous illustrations and copious indices (Sydney :John Sands, [1886) Map 14.
* ↑ County of Oxley, New South Wales. Department of Lands 1922.
* ↑ Peel, M. C.; Finlayson, B. L.; McMahon, T. A. Hydrol. Earth Syst. Sci., 11, 2007, pàg. 1633–1644. DOI: 10.5194/hess-11-1633-2007. ISSN: 1027-5606 [Consulta: free]. (direct: Final Revised Paper)
* ↑ Norman Tindale's Catalogue of Australian Aboriginal Tribes
* ↑ Aboriginal Australia Map, David Horton (ed.), 1994 published in The Encyclopedia of Aboriginal Australia by AIATSIS.
# Molí d'Aiguaviva

Molí d'Aiguaviva és una obra del Montmell (Baix Penedès) inclosa a l'Inventari del Patrimoni Arquitectònic de Catalunya.

## Descripció

Aquest molí que es localitza dintre el poblet d'Aiguaviva, es de dimensions molt reduïdes i coberta amb volta ogival feta amb motllures de canya, serveix actualment de petita capella i al seu damunt per la part de darrere si veu la bassa plena d'aigua, la qual s'abasteix d'una deu que brolla allí mateix. Aquest es doncs el que en podríem dir un Molí de deu.

## Referències

* ↑ «Molí d'Aiguaviva». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 6 febrer 2019].

## Enllaços externs

* «Molí d'Aiguaviva». Mapa de recursos culturals. Diputació de Tarragona.
# Ouizeght

Ouizeght (en àrab, ويزغت, Wīzaḡt; en amazic, ⵡⵉⵣⵖⵜ) és una comuna rural de la província de Boulemane, a la regió de Fes-Meknès, al Marroc. Segons el cens de 2014, tenia una població total de 5.743 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# 162
## Esdeveniments

* Abandonament del Mur d'Antoní.
* Elegeia (Armènia): El rei Vologès IV de Pàrtia rebutja les tropes romanes vingudes de Capadòcia.
* Antioquia (Síria): L'emperador romà Luci Aureli Ver s'instal·la a la ciutat per dirigir la campanya contra els parts.

## Referències

* ↑ Ermatinger, James W. The Roman Empire. A Historical Encyclopedia (en anglès). vol.2. ABC-CLIO, p. 105. ISBN 9781440838095.
# Ibn Tumlús

Yússuf ibn Àhmad, que emprà les kunyes Abu-l-Hajjaj i Abu-Ishaq (àrab: أبو الحجاج يوسف بن محمّد بن طملوس, Abū l-Ḥajjāj Yūsuf b. Muḥammad b. Ṭumlūs), però que és conegut sobretot com Ibn Tumlús (Alzira, 1164?-Alzira, 1223), fou un erudit valencià que s'interessà per la medicina, la filosofia, la gramàtica i la poesia. Hui en dia se'l coneix principalment pel seu treball en lògica. En fonts llatines, se'l coneix com a Alhagiag Bin Thalmus.

## Biografia

Nasqué a Alzira, a prop de València, entre el 1150 i el 1165. Va estudiar filosofia, medicina i segurament jurisprudència amb Averrois i els seus èxits en medicina van ser tals que va succeir-lo com a metge del califa almohade, Muhàmmad an-Nàssir, del 1199 al 1213. Va morir a Alzira el 1223.

## Obra

Ens ha arribat la seua obra Introducció a l'art de la lògica, que presenta una síntesi dels huit llibres de l'Òrganon àrab, una adaptació dels textos d'Aristòtil. L'obra es conserva a la biblioteca del monestir d'El Escorial.

## Referències

* ↑ Vernet, J. «Ibn Ṭumlūs». In Lewis, B.; Ménage, V. L.; Pellat, Ch. & Schacht, J. (eds.). The Encyclopaedia of Islam, New Edition, Volume III: H–Iram. Leiden: E. J. Brill., 1971, pàg. 960.
# Discherodontus ashmeadi

Discherodontus ashmeadi és una espècie de peix cipriniforme de la família dels ciprínids.

## Morfologia

Els mascles poden assolir els 13,6 cm de longitud total.

## Distribució geogràfica

Es troba a les conques dels rius Mekong i Maeklong.

## Referències

* 1 2 FishBase (anglès)
* ↑ Kottelat, M., 1998. Fishes of the Nam Theun and Xe Bangfai basins, Laos, with diagnoses of twenty-two new species (Teleostei: Cyprinidae, Balitoridae, Cobitidae, Coiidae and Odontobutidae). Ichthyol. Explor. Freshwat. 9(1):1-128.
* ↑ Doi, A., 1997. A review of taxonomic studies of cypriniform fishes in Southeast Asia. Jap. J. Ichthyol. 44(1):1-33.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Rainboth, W.J., 1996. Fishes of the Cambodian Mekong. FAO Species Identification Field Guide for Fishery Purposes. FAO, Roma. 265 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Moc (nàutica)

La peça anomenada moc és una barra metàl·lica que penja del bauprès destinada a distribuir els esforços provocats per la tensió dels estais sobre el botaló i el mateix bauprès.
El moc suporta una càrrega de compressió provocada per la martingala que és la que transmet al bauprès.
En catamarans com el Tornado i el Cobra el moc fa una funció similar de distribució de forces.

## Referències

* ↑ Moc. Definició segons diccionari de l'Institut d'Estudis Catalans
* ↑ «Rules and Restrictions Imposed on Cobra 5 Metre Catamarans as amended to gener 1996» p. 3. Australian Cobra Catamaran Association, 01-01-1996. [Consulta: 10 gener 2010].

## Vegeu també

* Bauprés
* Botaló
* Estai
# Paller al carrer Perayal (Cóll)

El Paller al carrer Perayal és una casa de Cóll al municipi de la Vall de Boí (Alta Ribagorça) inclosa a l'Inventari del Patrimoni Arquitectònic de Catalunya.

## Descripció

Volum de planta rectangular, murs de pedra i coberta de teula àrabs a dues vessants, exemple de resposta immediata i clara a les necessitats de l'època. L'escassetat dels materials utilitzats i austeritat en el seu tractament són valors afegits a la imatge arquitectònica final.

## Referències

* ↑ «Paller al carrer Peraval». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 desembre 2018].
# Huanghoïta-(Ce)

La huanghoïta-(Ce) és un mineral de la classe dels carbonats, que pertany al grup de la sinquisita.

## Característiques

La huanghoïta-(Ce) és un carbonat de fórmula química BaCe(CO₃)₂F. És l'anàleg amb bari de la sinquisita-(Ce). Cristal·litza en el sistema trigonal. Es troba en forma de cristalls aplanats o granulars, i en agregats, de fins a 10 centímetres.
Segons la classificació de Nickel-Strunz, la huanghoïta-(Ce) pertany a «05.BD: Carbonats amb anions addicionals, sense H₂O, amb elements de terres rares (REE)» juntament amb els següents minerals: cordilita-(Ce), lukechangita-(Ce), zhonghuacerita-(Ce), kukharenkoïta-(Ce), kukharenkoïta-(La), cebaïta-(Ce), cebaïta-(Nd), arisita-(Ce), arisita-(La), bastnäsita-(Ce), bastnäsita-(La), bastnäsita-(Y), hidroxilbastnäsita-(Ce), hidroxilbastnäsita-(Nd), hidroxilbastnäsita-(La), parisita-(Ce), parisita-(Nd), röntgenita-(Ce), sinquisita-(Ce), sinquisita-(Nd), sinquisita-(Y), thorbastnäsita, bastnäsita-(Nd), horvathita-(Y) i qaqarssukita-(Ce).

## Formació i jaciments

És un mineral poc comú que es troba en filons hidrotermals associats amb dipòsits de carbonatites que contenen terres rares, en complexos ignis alcalins. Sol trobar-se associada a altres minerals com: aegirina, fluorita, magnetita, hematites, monazita, bastnäsita-(Ce), parisita-(Ce), esquinita-(Ce), calcita, clorita, barita, estroncianita, pirita, ankerita o dolomita. Va ser descoberta al dipòsit de Bayan Obo, Baotou, Mongòlia Interior (Xina).

## Referències

* ↑ «Huanghoite-(Ce)» (en anglès). Mindat. [Consulta: 22 maig 2016].
* 1 2 «Huanghoite-(Ce)» (en anglès). Handbook of Mineralogy. [Consulta: 22 maig 2016].
# 1615
## Naixements
### Països Catalans
### Món

* 15 de març - Papa Innocenci XII (m. 1700)
* Baños de Río Tobía (La Rioja): Benet Ignasi de Salazar, 112è President de la Generalitat de Catalunya (m. 1692)

## Necrològiques
### Món

* 27 de març - París: Margarida de Valois, princesa de França i reina de Navarra i de França.
* 21 d'octubre - Valenciennes (Comtat d'Hainaut), Adrià de Montigny, pintor

## Referències

* ↑ «Margarida de França | enciclopèdia.cat». [Consulta: 20 març 2020].
# Jinja (Uganda)

Jinja és una ciutat d'Uganda capital del districte del mateix nom.
La ciutat té 93.060 habitants (2005), està situada a la regió sud-est del país a la vora del Llac Victòria, i que ha crescut com un centre esportiu i pesquer. També s'hi han desenvolupat algunes indústries que operen dins dels entorns de l'alimentació i el tèxtil.
L'any 1954 es va inaugurar la Central hidroelèctrica de Nalubaale que s'alimenta de la presa de les cascades Owen que va ampliar d'una forma artificial el Llac Victòria. Això va submergir les cascades Ripon que des del seu descobriment per John Hanning Speke el 1862 van ser considerades les fonts del riu Nil.

## Actuacions d'èxit

A través de WIEGO, i en col·laboració amb Nurturing Uganda, s'ha desenvolupat un projecte que fa possible que les dones de Jinja puguin auto-sostenir-se i d'aquesta manera pagar l'educació dels seus fills i filles.

## Referències

* ↑ «Leadership & Business Skills for Women Fair Trade Producers». Social Impact Open Repository. Arxivat de l'original el 2017-09-05. [Consulta: 5 setembre 2017].